CELEX: C2005/132/03
Language: el
Date: 2005-05-28 00:00:00
Title: Απόφαση του Δικαστηρίου (τρίτο τμήμα), της 17ης Μαρτίου 2005, στην υπόθεση C-437/02: Επιτροπή των Ευρωπαϊκών Κοινοτήτων κατά Δημοκρατίας της Φινλανδίας (Παράβαση κράτους μέλους — Αλιεία — Κανονισμοί (ΕΟΚ) 3760/92 και 2847/93 — Διατήρηση και διαχείριση των πόρων — Μέτρα ελέγχου των αλιευτικών δραστηριοτήτων)

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 17ης Μαρτίου 2005
   στην υπόθεση C-437/02: Επιτροπή των Ευρωπαϊκών Κοινοτήτων κατά Δημοκρατίας της Φινλανδίας (1)
   
   (Παράβαση κράτους μέλους - Αλιεία - Κανονισμοί (ΕΟΚ) 3760/92 και 2847/93 - Διατήρηση και διαχείριση των πόρων - Μέτρα ελέγχου των αλιευτικών δραστηριοτήτων)
   (2005/C 132/03)
   Γλώσσα διαδικασίας: η φινλανδική
   Στην υπόθεση C-437/02, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 3 Δεκεμβρίου 2002, Επιτροπή των Ευρωπαϊκών Κοινοτήτων (εκπρόσωποι: T. van Rijn και M. Huttunen) κατά Δημοκρατίας της Φινλανδίας (εκπρόσωποι: T. Pynnä και E. Kourula), το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, A. Borg Barthet, A. La Pergola, J.-P. Puissochet (εισηγητή) και A. Ó Caoimh, δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 17 Μαρτίου 2005 απόφαση με το ακόλουθο διατακτικό:
   
               1.
            
            
               Η Δημοκρατία της Φινλανδίας, παραλείποντας, για τις αλιευτικές περιόδους 1995 και 1996,
               
                           —
                        
                        
                           να θεσπίσει τους κατάλληλους λεπτομερείς κανόνες για τη χρησιμοποίηση των ποσοστώσεων που της χορηγήθηκαν και να πραγματοποιήσει τις επιθεωρήσεις και τους λοιπούς ελέγχους που επιβάλλουν οι εφαρμοστέοι κοινοτικοί κανονισμοί,
                        
                     
                           —
                        
                        
                           να απαγορεύσει, σε κατάλληλο χρόνο, προσωρινώς την αλιεία ούτως ώστε να μην υπάρξουν περιπτώσεις εξαντλήσεως των ποσοστώσεων και
                        
                     
                           —
                        
                        
                           να λάβει τα διοικητικά ή ποινικά μέτρα που ήταν υποχρεωμένη να εφαρμόσει έναντι των κυβερνητών των σκαφών που παραβιάζουν την κανονιστική ρύθμιση περί κοινής αλιευτικής πολιτικής ή έναντι παντός άλλου ευθυνομένου για τέτοια παράβαση,
                        
                     παρέβη τις υποχρεώσεις που υπέχει από το άρθρο 9, παράγραφος 2, του κανονισμού (ΕΟΚ) 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια, καθώς και από τα άρθρα 2, 21, παράγραφοι 1 και 2, και 31 του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής.
            
         
               2.
            
            
               Καταδικάζει τη Δημοκρατία της Φινλανδίας στα δικαστικά έξοδα.
            
         
      (1)  ΕΕ C 31 της 08.02.2003.